PMIndiaData/PMIndiaSum huggingface dataset:
મંત્રીમંડળે સરકારી ખરીદીમાં સ્થાનિક રીતે ઉત્પાદિત આયર્ન અને સ્ટીલ ઉત્પાદનોને પ્રાથમિકતા પ્રદાન કરવાની નીતિ મંજૂર કરી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળની બેઠકમાં સરકારી ખરીદીમાં સ્થાનિક ઉત્પાદિત આયર્ન અને સ્ટીલ ઉત્પાદનોને પ્રાથમિકતા પ્રદાન કરવા માટે મંજૂરી આપી છે. આ નીતિ રાષ્ટ્રનિર્માણના ઉદ્દેશ સાથે પ્રધાનમંત્રીના ‘મેક ઇન ઇન્ડિયા’ના વિઝનને પૂર્ણ કરવા અને સ્થાનિક ઉત્પાદનને પ્રોત્સાહન આપવા ઇચ્છે છે. નીતિ સરકારી ખરીદીમાં સ્થાનિક રીતે ઉત્પાદિત આયર્ન અને સ્ટીલ ઉત્પાદનો (ડીએમઆઇએન્ડએસપી)ને પ્રાથમિકતા પ્રદાન કરે છે. નીતિ તમામ સરકારી ટેન્ડર્સ પર લાગુ છે, જેમાં કિંમતની બિડ હજુ ખોલવામાં આવી નથી. ડીએમઆઇએન્ડએસપી નીતિ નોટિફાઇડ સ્ટીલ ઉત્પાદનોમાં 15 ટકાનું લઘુતમ મૂલ્ય સંવર્ધન પ્રદાન કરે છે, જેને પસંદગીની ખરીદી હેઠળ આવરી લેવામાં આવી છે. સ્ટીલ મંત્રાલય અનુકૂળતા પ્રદાન કરવા સ્ટીલ ઉત્પાદનો અને લઘુતમ મૂલ્ય સંવર્ધન માપદંડની સમીક્ષા કરી શકે છે. જ્યારે નીતિ પ્રદાનકર્તા અમલીકરણ કરશે, ત્યારે સેલ્ફ-સર્ટિફિકેશન પ્રદાન કરનાર દરેક સ્થાનિક ઉત્પાદક પર વિશ્વાસ મૂકે છે તથા જાહેર કરે છે કે આયર્ન અને સ્ટીલ ઉત્પાદનોનું સૂચિત સ્થાનિક મૂલ્ય સંવર્ધનની દ્રષ્ટિએ સ્થાનિક રીતે ઉત્પાદન કરવામાં આવે છે. દાવાની સચોટતાની ખરાઈ કરવાની જવાબદારી ખરીદ એજન્સીની નહીં રહે. થોડા કેસોમાં આ માટેની સચોટતા પ્રદર્શિત કરવાની જવાબદારી બિડર પર રહેશે અને જ્યારે તેને પૂછવામાં આવશે, ત્યારે તેણે આવું કરવું પડશે. કોઈ પણ ઉત્પાદક અસંતુષ્ટ હશે, તો સ્ટીલ મંત્રાલય હેઠળ ફરિયાદ નિવારણ સમિતિ સ્થાપિત કરવામાં આવશે, જે ચાર અઠવાડિયામાં ફરિયાદનો નિકાલ કરશે. આ તમામ પ્રકારની ખરીદીને મુક્તિ આપવા નીતિમાં જોગવાઈ કરવામાં આવી છે, જેમાં ચોક્કસ ગ્રેડના સ્ટીલનું ઉત્પાદન દેશમાં થતું નથી, કે પ્રોજેક્ટની માગ મુજબ જથ્થો સ્થાનિક સ્ત્રોતો મારફતે મળી શકે નહીં. નીતિ સ્થાનિક સ્ટીલ ઉદ્યોગની વૃદ્ધિ અને વિકાસને પ્રોત્સાહન આપવા તથા સરકારી ફંડેડ પ્રોજેક્ટ્સમાં નીચી ગુણવત્તા ધરાવતા ઓછા ખર્ચના આયાતી સ્ટીલ તરફનો ઝુકાવ ઘટાડવાનો આશય ધરાવે છે. નીતિનો અમલ સુનિશ્ચિત કરવાની જવાબદારી દરેક સરકારી એજન્સીની રહેશે.
પ્રધાનમંત્રી 26મી નવેમ્બરે સુપ્રીમ કોર્ટમાં બંધારણ દિવસની ઉજવણીમાં ભાગ લેશે

પ્રધાનમંત્રી શ્રી નરેન્દ્ર મોદી 26મી નવેમ્બર, 2022ના રોજ સવારે 10 વાગ્યે સુપ્રીમ કોર્ટમાં બંધારણ દિવસની ઉજવણીમાં ભાગ લેશે. 1949માં બંધારણ સભા દ્વારા ભારતના બંધારણને અપનાવવાની યાદમાં 2015 થી આ દિવસને બંધારણ દિવસ તરીકે ઉજવવામાં આવે છે. કાર્યક્રમ દરમિયાન પ્રધાનમંત્રી ઈ-કોર્ટ પ્રોજેક્ટ હેઠળ વિવિધ નવી પહેલો શરૂ કરશે. આ પ્રોજેક્ટ અદાલતોની
પ્રધાનમંત્રી શ્રીએ પોલીસ સ્મૃતિ દિવસ પર પોલીસ દળોની હિંમતને બિરદાવી

પ્રધાનમંત્રી શ્રી નરેન્દ્ર મોદીએ આજે પોલીસ સ્મૃતિ દિવસ પર પોલીસ દળોના યોગદાન અને મનોબળની પ્રશંસા કરી હતી. પ્રધાનમંત્રી શ્રીએ ટ્વીટ કર્યું: “આજે, પોલીસ સ્મૃતિ દિવસ પર, હું આપણા પોલીસ દળોના મનોબળ અને કાયદો અને વ્યવસ્થા જાળવવામાં તેમજ પડકારજનક પરિસ્થિતિઓમાં લોકોને મદદ કરવામાં તેમના મહત્વપૂર્ણ યોગદાનને બિરદાવું છું. હું ફરજની કામગીરીમાં શહીદ થયેલા પોલીસ કર્મચારીઓને પણ સલામ કરું છું.
‘પ્રધાનમંત્રી સંશોધન અધ્યેતા (પીએમઆરએફ)’ને કેબિનેટ દ્વારા અમલીકરણ માટે અનુમતી

મંત્રીમંડળે પ્રધાનમંત્રી સંશોધન અધ્યેતા (પ્રાઇમ મિનિસ્ટર રિસર્ચ ફેલો -પીએમઆરએફ) યોજનાનાં અમીલકરણ માટે આજે મંજૂરી આપી દીધી હતી. કુલ રૂપિયા 1650 કરોડની આ યોજના આજે વર્ષ 2018-19થી સાત વર્ષના સમયગાળા માટે રહેશે. પ્રધાનમંત્રી શ્રી નરેન્દ્ર મોદીએ રાષ્ટ્રની પ્રગતિ અને વિકાસમાં સંશોધન અને ટેકનોલોજીનાં મહત્વ પર ભાર મૂક્યો હતો. આ ફેલોશિપ યોજના સંશોધન મારફતે વિકાસ માટેનાં તેમના દ્રષ્ટિકોણને યથાર્થ કરે છે. આ યોજના 2018-19ના બજેટનાં પ્રવચનમાં જાહેર કરવામાં આવી હતી. આ યોજના હેઠળ જે વિદ્યાર્થીઓએ આઇઆઇએસસી / આઇઆઇટીએસ / એનઆઇટીએસ / આઇઆઇએસઇઆરએસ / આઇઆઇઆઇટીએસ માંથી વિજ્ઞાન શાખામાં બી. ટેક અથવા એમ. ટેક અથવા એમ.એસ.સી. કર્યું હોય અથવા તો તેના છેલ્લા વર્ષમાં હોય તેને આઇઆઇટી કે આઆઇએસમાં પીએચડી માટે સીધો પ્રવેશ આપવામાં આવશે. પીએમઆરએફ દ્વારા જાહેર કરાયેલા ધોરણો મુજબ આ લાયકાતો પૂરી કરનારા અને પસંદગી પ્રક્રિયા બાદ યાદીમાં સામેલ થયેલા આ પ્રકારનાં વિદ્યાર્થીઓને પ્રથમ બે વર્ષ માટે દર મહિને રૂપિયા 70,000, ત્રીજા વર્ષે દર મહિને રૂપિયા 75,000 અને ચોથા તથા પાંચમા વર્ષે દર મહિને રૂપિયા 80,000ની ફેલોશિપ પ્રદાન કરવામાં આવશે. આ ઉપરાંત આંતરરાષ્ટ્રીય પરિષદ અને સંમેલનોમાં પોતાનાં સંશોધનો પ્રસ્તુત કરવા વિદેશ પ્રવાસનાં ખર્ચ માટે સંશોધન અનુદાન (રિસર્ચ ગ્રાન્ટ) તરીકે દરેક વિદ્યાર્થીને પાંચ વર્ષના ગાળા માટે બે લાખ રૂપિયા અપવામાં આવશે. 2018-19થી શરૂ થતાં ત્રણ વર્ષના સમયગાળા માટે વધુમાં વધુ 3000 વિદ્યાર્થીઓને અધ્યેતાવૃત્તિ માટે પસંદ કરવામાં આવશે. અત્યારનાં વિજ્ઞાન અને ટેકનોલોજીનાં યુગમાં સ્વદેશી સંશોધન માટે દેશની પ્રતિભાઓને શોધી તેને મદદ માટે આ યોજના સહાયક રહેશે. આ યોજના હેઠળ થયેલા સંશોધનોથી એક તરફ દેશની પ્રાથમિક જરૂરીયાતોને પહોંચી વળવામાં મદદ મળશે તો બીજી તરફ દેશનાં મોખરાની શૈક્ષણિક સંસ્થાનોમાં ગુણવત્તાયુક્ત વિદ્યાશાખાની ઉણપને પણ દૂર કરી શકાશે.
પ્રધાનમંત્રીએ પટના ઉચ્ચ ન્યાયાલયના શતાબ્દી વર્ષ સમારોહના સમાપન સમારોહના અવસર પર સંબોધન આપ્યું.

પ્રધાનમંત્રી શ્રી નરેન્દ્ર મોદીએ આજે પટના ઉચ્ચ ન્યાયાલયના શતાબ્દી વર્ષ સમારોહના સમાપન સમારોહના અવસર પર સંબોધન આપતા કહ્યું કે પાછલા 100 વર્ષો દરમિયાન આ ન્યાયાલયે મહાન ઉંચાઈઓ પ્રાપ્ત કરી છે. તેમણે કહ્યું કે આ 100 વર્ષના મહત્વપૂર્ણ પાસાઓને આગળ વધારાશે. તેમણે કહ્યું કે આ નવો સંકલ્પ લેવાનો અવસર છે અને તેમણે બધા હિતધારકોને આવનારા વર્ષોમાં નવા માનકો સ્થાપિત કરવાનું આહ્મવાન કર્યું. પ્રધાનમંત્રીએ પ્રૌદ્યોગિકીની મહાન શક્તિની બાબતમાં કહ્યું કે બાર, બેચ અને અદાલતે તકનીકીના જાણકાર હોવું જોઈઅ. તેમણે કહ્યં કે પ્રૌદ્યોગિકીના સક્રિય ઉપયોગથી ચર્ચા અને નિર્ણયોની ગુણવત્તામાં સુધાર આવશે.
મંત્રીમંડળે ટ્રાન્સજેન્ડર વ્યક્તિઓ (અધિકારોના સંરક્ષણ) ખરડા 2016ને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્નીય મંત્રીમંડળે ટ્રાન્સજેન્ડર વ્યક્તિઓ (અધિકારોના સંરક્ષણ) ખરડા, 2016ને મંજૂરી આપી હતી. આ ખરડા દ્વારા સરકારે ટ્રાન્સજેન્ડર નાગરિકોના સામાજિક, આર્થિક અને શૈક્ષણિક સશક્તિકરણ માટે એક વ્યવસ્થા વિકસાવી છે. આ ખરડો મોટી સંખ્યામાં ટ્રાન્સજેન્ડર વ્યક્તિઓને લાભદાયક પુરવાર થશે, આ ઉપેક્ષિત વર્ગ સામે ભેદભાવ અને દુર્વ્યવહારમાં ઘટાડો થશે તેમજ તેમને સમાજના મુખ્ય પ્રવાહમાં લાવશે. તે સર્વસમાવેશકતા તરફ દોરી જશે અને ટ્રાન્સજેન્ડર વ્યક્તિઓને સમાજના ઉપયોગી સભ્યો બનાવશે. ટ્રાન્સજેન્ડર સમુદાય દેશમાં સૌથી વધુ વંચિત અને ઉપેક્ષિત સમુદાયોમાંનો એક સમુદાય છે, કારણ કે તેઓ ‘પુરુષ’ કે ‘સ્ત્રી’ની સામાન્ય કેટેગરીમાં ફિટ બેસતા નથી. તેના પરિણામે તેમને સામાજિક બહિષ્કારથી લઈને ભેદભાવ સુધીની વિવિધ સમસ્યાનો સામનો કરવો પડે છે, તેમને શિક્ષણની સુવિધા મળતી નથી અને પરિણામે બેરોજગારીનો સામનો કરવો પડે છે. વળી તેમને પૂરતી તબીબી સુવિધાઓ મળતી નથી વગેરે સમસ્યાનો સામનો કરવો પડે છે. ખરડો તેમાં સામેલ તમામ સિદ્ધાંતો જાળવવા તમામ હિતધારકોને સંવેદનશીલ અને જવાબદાર બનાવશે. તે ટ્રાન્સજેન્ડર વ્યક્તિઓ સાથે સંબંધિત મુદ્દાઓ માટે કેન્દ્ર સરકાર અને રાજ્ય સરકારો/કેન્દ્રશાસિત પ્રદેશોના વહીવટીતંત્રો પર મોટી જવાબદારી નાંખશે.
પ્રધાનમંત્રીએ ચાર્ટર્ડએકાઉન્ટન્ટ્સડે પર ચાર્ટર્ડએકાઉન્ટન્ટ્સને શુભેચ્છા પાઠવી

પ્રધાનમંત્રી શ્રી નરેન્દ્રમોદીએચાર્ટર્ડએકાઉન્ટ્સડે પર ચાર્ટર્ડએકાઉન્ટન્ટ્સને અભિનંદન પાઠવ્યાં છે. પ્રધાનમંત્રીએ કહ્યું હતું કે, “અત્યંત મહેનતુ ચાર્ટર્ડએકાઉન્ટન્ટ્સ સમુદાય આપણાં સમાજમાં કોર્પોરેટ ગવર્નન્સમાંસુધારોઅને પ્રામાણિકતાની સંસ્કૃતિ સ્થાપિત કરી રહ્યો છે. આજે સીએડે પર તમામ સીએને ભવિષ્યની કામગીરી માટે શુભેચ્છા.”
પ્રધાનમંત્રીએ પ્રખ્યાત આયુર્વેદિક ચિકિત્સક ડૉ. પી.કે. વૉરિયરના અવસાન અંગે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ પ્રખ્યાત આયુર્વેદિક ચિકિત્સક ડૉ. પી.કે. વૉરિયરના અવસાન અંગે શોક વ્યક્ત કર્યો છે. એક ટવીટમાં પ્રધાનમંત્રીએ કહ્યું કે, "ડૉ. પી.કે. વૉરિયરના અવસાનથી દુઃખ થયું. આયુર્વેદને લોકપ્રિય બનાવવા માટે તેમનું યોગદાન હંમેશાં યાદ રહેશે. તેમના પરિવાર અને મિત્રો પ્રત્યે સંવેદના. ઓમ શાંતિ."
પ્રધાનમંત્રીએ નવી દિલ્હીમાં ઝજ્જર એઇમ્સ સંકુલમાં રાષ્ટ્રીય કેન્સર ઇન્સ્ટિટ્યુટ ખાતે ઇન્ફોસિસ વિશ્રામ સદનનું ઉદ્ઘાટન કર્યું

પ્રધાનમંત્રી શ્રી નરેન્દ્ર મોદીએ આજે વીડિયો કોન્ફરન્સના માધ્યમથી નવી દિલ્હીમાં ઝજ્જર એઇમ્સ સંકુલમાં રાષ્ટ્રીય કેન્સર ઇન્સ્ટિટ્યુટ ખાતે ઇન્ફોસિસ ફાઉન્ડેશન વિશ્રામ સદનનું ઉદ્ઘાટન કર્યું હતું. આ પ્રસંગે ઉપસ્થિતોને સંબોધન કરતી વખતે, પ્રધાનમંત્રીએ ટિપ્પણી કરી હતી કે આજનો દિવસ ભારત માટે ઐતિહાસિક દિવસ છે કારણ કે, ભારતે કોરોના વિરોધી આપવામાં આવેલી રસીના 100 કરોડ ડોઝનું મહત્વપૂર્ણ મુકામ ઓળંગી લીધું છે. 100 વર્ષમાં એકાદ વખત આવતી સૌથી મોટી મહામારીનો સામનો કરવા માટે, દેશ પાસે હવે રસીના આપવામાં આવેલા 100 કરોડ કરતાં વધારે ડોઝનું મજૂબત સુરક્ષા કવચ છે. પ્રધાનમંત્રીએ ભારપૂર્વક જણાવ્યું હતું કે, આ સિદ્ધિ ભારત અને તેના નાગરિકોની છે. પ્રધાનમંત્રીએ દેશમાં રસીનું વિનિર્માણ કરતી તમામ કંપનીઓ, રસીના પરિવહનમાં સંકળાયેલા તમામ કર્મચારીઓ, રસી વિકસાવવામાં જોડાયેલા તમામ આરોગ્ય ક્ષેત્રના પ્રોફેશનલોનો આભાર વ્યક્ત કર્યો છે. પ્રધાનમંત્રીએ નોંધ્યું હતું કે, એઇમ્સ ઝજ્જરમાં કેન્સરની સારવાર માટે આવી રહેલા દર્દીઓને ખૂબ જ સારી સગવડ મળે છે. તેમણે ઉમેર્યું હતું કે, રાષ્ટ્રીય કેન્સર ઇન્સ્ટિટ્યુટમાં નિર્માણ કરવામાં આવેલું આ વિશ્રામ સદન દર્દીઓ અને તેમના સંબંધીઓની ચિંતામાં ઘટાડો લાવશે. પ્રધાનમંત્રીએ વિશ્રામ સદનનું નિર્માણ કરવા બદલ ઇન્ફોસિસ ફાઉન્ડેશનની પ્રશંસા કરી હતી અને જમીન, વીજળી તેમજ પાણી ઉપલબ્ધ કરાવવા બદલ એઇમ્સ ઝજ્જરની પ્રશંસા કરી હતી. તેમણે આ સેવા પૂરી પાડવા બદલ એઇમ્સના મેનેજમેન્ટ અને સુધામૂર્તિની ટીમનો અભાર વ્યક્ત કર્યો હતો. પ્રધાનમંત્રીએ નોંધ્યું હતું કે, ભારતનું કોર્પોરેટ ક્ષેત્ર, ખાનગી ક્ષેત્ર અને સામાજિક સંગઠનોએ દેશમાં આરોગ્ય સેવાઓના મજબૂતીકરણમાં એકધારું યોગદાન આપ્યું છે. તેમણે આના શ્રેષ્ઠ ઉદાહરણ તરીકે આયુષમાન ભારત – પીએમજેએવાયનો ઉલ્લેખ કર્યો હતો. પ્રધાનમંત્રીએ જણાવ્યું હતું કે, જ્યારે દર્દીઓ આયુષમાન ભારત યોજના હેઠળ વિનામૂલ્યે સારવાર મેળવે છે ત્યારે આ સેવાનો ઉદ્દેશ સિદ્ધ થાય છે. પ્રધાનમંત્રીએ ઉમેર્યું હતું કે, સરકારે આ સેવાના ઉદ્દેશ અંતર્ગત અંદાજે 400 જેટલી કેન્સરની દવાઓના ભાવોમાં ઘટાડો કરવાનું પગલું ભર્યું છે.
પ્રધાનમંત્રીએ પ્રગતિની 36મી બેઠકની અધ્યક્ષતા કરી

પ્રધાનમંત્રી શ્રી નરેન્દ્ર મોદીએ આજે પ્રગતિની 36મી બેઠકની અધ્યક્ષતા કરી હતી. આ બેઠકમાં સમીક્ષા માટેની કામગીરી માટે આઠ મુદ્દા હાથ પર લેવામાં આવ્યાં હતાં, જેમાં આઠ વિવિધ પ્રોજેક્ટ, એક ફરિયાદ નિવારણ સાથે સંબંધિત યોજના અને એક કાર્યક્રમનો મુદ્દો સામેલ હતો. આઠ પ્રોજેક્ટમાં ત્રણ પ્રોજેક્ટ માર્ગ પરિવહન અને રાજમાર્ગ મંત્રાલયના, બે પ્રોજેક્ટ રેલવે મંત્રાલયના, એક-એક પ્રોજેક્ટ વીજ મંત્રાલય, પેટ્રોલિયમ અને કુદરતી ગેસ મંત્રાલય અને ગૃહ મંત્રાલય સાથે સંબંધિત હતા. કુલ આશરે રૂ. 44,545 કરોડનો ખર્ચ ધરાવતા આઠ પ્રોજેક્ટ 12 રાજ્યોમાં આકાર લઈ રહ્યાં છે. આ રાજ્યો છે – પશ્ચિમ બંગાળ, આસામ, તમિલનાડુ, ઓડિશા, ઝારખંડ, સિક્કિમ, ઉત્તરપ્રદેશ, મિઝોરમ, ગુજરાત, મધ્યપ્રદેશ, બિહાર અને મેઘાલય. પ્રધાનમંત્રીએ કેટલાંક પ્રોજેક્ટના અમલમાં થઈ રહેલા વિલંબ પ્રત્યે ચિંતા વ્યક્ત કરી હતી અને સંબંધિત અધિકારીઓને સૂચના આપી હતી કે, પ્રોજેક્ટના વિલંબ માટે જવાબદાર તમામ સમસ્યાઓનું નિર્ધારિત સમયમાં સમાધાન કરવું પડશે અને જ્યાં શક્ય હોય, ત્યાં યુદ્ધના ધોરણે. પ્રધાનમંત્રીએ બેઠકમાં સિંગલ યુઝ પ્લાસ્ટિકના વપરાશને બંધ કરવા માટે કાર્યક્રમની સમીક્ષા કરી હતી. બેઠકમાં પ્રધાનમંત્રી ગ્રામ સડક યોજના સાથે સંબંધિત ફરિયાદ નિવારણની સમીક્ષા પણ થઈ હતી. પ્રધાનમંત્રી પ્રોજેક્ટ સાથે સંકળાયેલા લોકોની જરૂરિયાતો પર ભાર મૂક્યો હતો, ખાસ કરીને ઉચિત જાગૃતિ અભિયાન દ્વારા યુવા પેઢીની જરૂરિયાતો પૂર્ણ કરવા. તેમણે તમામ અધિકારીઓને પ્રધાનમંત્રી ગ્રામ સડક યોજના અંતર્ગત નિર્માણ થઈ રહેલા માર્ગોની ગુણવત્તા પર ખાસ ધ્યાન આપવાનું પણ કહ્યું હતું. પ્રગતિની અગાઉની 35 બેઠકોમાં કુલ આશરે 13.60 લાખ કરોડનો ખર્ચ ધરાવતા 290 પ્રોજેક્ટ, 51 કાર્યક્રમો/યોજનાઓ અને 17 જુદાં જુદાં ક્ષેત્રો સાથે સંબંધિત ફરિયાદોની સમીક્ષા થઈ હતી.
પ્રધાનમંત્રીએ સ્વાતંત્ર્ય સેનાની, પસુમ્પોન મુથુરામલિંગા થેવરને તેમના ગુરુ પૂજન પ્રસંગે નમન કર્યા

પ્રધાનમંત્રી શ્રી નરેન્દ્ર મોદીએ સ્વાતંત્ર્ય સેનાની, પસુમ્પોન મુથુરામાલિંગા થેવરને તેમની ગુરુ પૂજાના અવસર પર શ્રદ્ધાંજલિ આપી છે. પ્રધાનમંત્રીએ ટ્વીટ કર્યું; "હું મહાન પસુમ્પોન મુથુરામાલિંગા થેવરને તેમની ગુરુ પૂજાના અવસરે નમન કરું છું. હું આપણા રાષ્ટ્ર માટે તેમના ઉત્કૃષ્ટ યોગદાનને, ખાસ કરીને સામાજિક સશક્તિકરણ, ખેડૂત કલ્યાણ અને ગરીબી દૂર કરવાને પણ યાદ કરું છું. તેમના આદર્શો હંમેશા આપણને પ્રેરણા આપતા રહેશે." "பெருமதிப்பிற்குரிய பசும்பொன் முத்துராமலிங்க தேவரை அவரது குருபூஜை நாளில் வணங்குகிறேன். சமூக மேம்பாடு, விவசாயிகள் நலன், வறுமை ஒழிப்பு முதலியவை உட்பட நம் தேசத்திற்காக அவர் ஆற்றிய தலைசிறந்த பங்களிப்பை நினைவு கூர்கிறேன். அவரது கொள்கைகள் நம்மை தொடர்ந்து ஊக்குவிக்கும்."
યોગ વૈશ્વિક સ્તરે અસાધારણ લોકપ્રિયતા મેળવી રહ્યું છે: પીએમ

પ્રધાનમંત્રી શ્રી નરેન્દ્ર મોદીએ કહ્યું છે કે યોગને વૈશ્વિક સ્તરે અસાધારણ લોકપ્રિયતા મળી છે. તેમણે એમ પણ કહ્યું કે નેતાઓ, સીઈઓ, રમતવીર અને અભિનેતાઓ સહિત જીવનના વિવિધ ક્ષેત્રના લોકો નિયમિતપણે યોગાભ્યાસ કરે છે. શ્રી મોદીએ યોગ પર એક વીડિયો શેર કર્યો છે. પ્રધાનમંત્રીએ ટ્વીટ કર્યું; “છેલ્લા કેટલાક વર્ષોમાં યોગને વૈશ્વિક સ્તરે અસાધારણ લોકપ્રિયતા મળી છે. રાજકીય આગેવાનો, , રમતવીરો, અભિનેતાઓ સહિત વિવિધ ક્ષેત્રના લોકો નિયમિત રીતે યોગનો અભ્યાસ કરે છે અને તેનાથી તેઓને શું ફાયદા થયા છે તે વિશે વાત કરે છે.” “बीते कुछ वर्षों में योग को दुनियाभर में अद्भुत लोकप्रियता मिली है। नेता, सीईओ, खिलाड़ी और कलाकार सहित कई क्षेत्रों के लोग योग का नियमित अभ्यास किया करते हैं। वे अक्सर इस बारे में बताते भी हैं कि कैसे उन्हें इससे लाभ पहुंचा है।“
ઉઝબેકિસ્તાનમાં એસસીઓ શિખર પરિષદ માટે પ્રસ્થાન થતા પૂર્વે પ્રધાનમંત્રીનું નિવેદન

ઉઝબેકિસ્તાનમાં એસસીઓ શિખર પરિષદમાં હાજરી આપવા પ્રસ્થાન કરતાં પૂર્વે પ્રધાનમંત્રી શ્રી નરેન્દ્ર મોદીનું તેમની મુલાકાત સંદર્ભે નિવેદન “હું એસસીઓ શિખર પરિષદમાં હાજરી આપવા તથા એસસીઓ રાષ્ટ્રોના નેતાઓ સાથે ચર્ચા કરવા ઉઝબેકિસ્તાનના ટૂંકા પ્રવાસે જઈશ. ભારતને એસસીઓના સભ્ય તરીકે ગર્વ છે અને તે એસસીઓ થકી ફળદાયી નિષ્કર્ષો ખાસ કરીને આર્થિક સહકાર બાબતે આગળ વધવા આતુર છે. ભારત મધ્ય એશિયાના સંબંધોને વિશેષ મહત્વ આપે છે અને પ્રાંતમાં હંમેશા આર્થિક વિસ્તાર તથા લોકોથી લોકોનું જોડાણ ઈચ્છે છે.”
પ્રધાનમંત્રી નરેન્દ્ર મોદીની અપીલ

પ્રિય ભાઈઓ અને બહેનો, કાવેરી નદીના પાણીની વહેંચણીના મુદ્દે કર્ણાટક અને તમિલનાડુમાં ઊભી થયેલી સ્થિતિ ખરેખર ચિંતાજનક છે. મને આ સ્થિતિથી અંગત રીતે બહુ દુઃખ થયું છે. કોઈ પણ સમસ્યાનું સમાધાન હિંસા નથી. લોકશાહીમાં સમાધાનો પરસ્પર સંવાદ અને સંયમ મારફતે આવે છે. આ વિવાદ કાયદાકીય પરિપ્રેક્ષ્યમાં જ ઉકેલી નહીં શકાય. કાયદાનું ઉલ્લંઘન વ્યવહારિક વિકલ્પ નથી. છેલ્લા બે દિવસથી આ બંને રાજ્યોમાં હિંસા અને આગ ચાંપવાના બનાવો જોવા મળ્યા છે, જેનાથી ગરીબોને તથા આપણા દેશની સંપત્તિને જ નુકસાન થાય છે. જ્યારે દેશ નુકસાનકારક સ્થિતિ સંજોગોનો સામનો કરે છે, ત્યારે લોકોએ હંમેશા સંવેદનશીલતા સાથે સ્થિતિનું સમાધાન કર્યું છે. મને આશા છે કે કર્ણાટક અને તમિલનાડુના લોકો દેશની જનતાને અનુસરશે. હું આ બંને રાજ્યોની જનતાને અપીલ કરું છું કે તેઓ સંવેદનશીલતા દાખવે અને પોતાની નાગરિક તરીકેની જવાબદારીઓને પણ ધ્યાનમાં રાખે. મને વિશ્વાસ છે કે તમે રાષ્ટ્રીય હિત જાળવશો અને રાષ્ટ્રના નિર્માણને સર્વોપરી સમજશો તથા કોઈ પણ સમસ્યાનું સમાધાન સંયમપૂર્વક, સંવાદિતા સાથે લાવશો, નહીં કે હિંસા, નુકસાન અને સંપત્તિઓને આગ ચાંપીને.
પ્રધાનમંત્રીએ અષાઢ પૂર્ણિમા – ધમ્મ ચક્ર દિવસ કાર્યક્રમમાં આપેલો સંદેશ

પ્રધાનમંત્રી શ્રી નરેન્દ્ર મોદીએ કહ્યું હતું કે, ભગવાન બુદ્ધ પ્રવર્તમાન કોરોના મહામારીના સમયમાં વધુ સાંદર્ભિક છે. ભગવાન બુદ્ધે ચીંધેલા માર્ગે ચાલીને આપણે સૌથી મુશ્કેલ સમયને પણ કેવી રીતે પડકારી શકીએ તે ભારતે બતાવી દીધું છે. ભગવાન બુદ્ધે આપેલા બોધપાઠને અનુસરીને આખી દુનિયા એકજૂથ થઇને આગળ વધી રહી છે. પ્રધાનમંત્રીએ અષાઢ પૂર્ણિમા અને ધમ્મ ચક્ર દિવસ નિમિત્તે આયોજિત કાર્યક્રમમાં દેશવાસીઓને આપેલા સંદેશમાં કહ્યું હતું કે, આમાં, આંતરરાષ્ટ્રીય બૌદ્ધ સંઘની પહેલ ‘પ્રાર્થના સાથે સંભાળ’ પ્રશંસનીય છે. પ્રધાનમંત્રીએ જણાવ્યું હતું કે, આપણા મન અને વાણી તેમજ મક્કમતા વચ્ચે અને આપણી ક્રિયા અને પ્રયાસો વચ્ચેનો સૌહાર્દ આપણને પીડાથી દૂર રાખે છે અને ખુશીઓ તરફ દોરી જાય છે. આ આપણને સારા સમયમાં સૌના કલ્યાણ માટે પ્રેરણા આપે છે અને મુશ્કેલીઓનો સામનો કરવાની શક્તિ આપે છે. પ્રધાનમંત્રીએ કહ્યું હતું કે, ભગવાન બુદ્ધે આપણને આ સૌહાર્દ પ્રાપ્ત કરવા માટે આઠ ગણો માર્ગ આપ્યો છે. પ્રધાનમંત્રીએ કહ્યું હતું કે, જ્યારે ત્યાગ અને સહનશક્તિથી તપેલા ભગવાન બુદ્ધ બોલે છે તો તે ફક્ત શબ્દો નથી હોતા પરંતુ આખું ધમ્મ ચક્ર શરૂ થઇ જાય છે અને તેમનામાંથી વહેતું જ્ઞાન વિશ્વના કલ્યાણનો પર્યાય બની જાય છે. પ્રધાનમંત્રીએ ઉમેર્યું હતું કે, આથી જ આજે આખી દુનિયામાં તેમના અનુયાયીઓ છે. ‘ધમ્મ પદ’નો ઉલ્લેખ કરતા શ્રી મોદીએ ટિપ્પણી કરી હતી કે, વેરથી વેરનું શમન નથી થતું. તેના બદલે મોટા દિલ દ્વારા પ્રેમથી વેરને શાંત પાડી શકાય છે. આ કપરા સમયમાં, દુનિયાને આ પ્રેમ અને સૌહાર્દનો અહેસાસ થયો છે. પ્રધાનમંત્રીએ પોતાના શબ્દોનું સમાપન કરતા કહ્યું હતું કે, ભગવાન બુદ્ધના આ જ્ઞાનના કારણે, માનવતાનો આ અનુભવ સમૃદ્ધ થાય છે, વિશ્વ સફળતા અને સમૃદ્ધિની નવી ઊંચાઈઓને સ્પર્શ કરશે.
પ્રધાનમંત્રીએ કોરોનાવાયરસ સામે લડવાની મજબૂત વ્યૂહરચના બનાવવા માટે સાર્ક દેશોને અપીલ કરી

પ્રધાનમંત્રી શ્રી નરેન્દ્ર મોદીએ સાર્ક દેશોને કોરોનાવાયરસ સામે લડવાની મજબૂત યોજના બનાવવા માટે અપીલ કરી હતી. તેમણે વધુમાં સૂચન કર્યું હતું કે, વીડિયો કોન્ફરન્સથી આ યોજના પર ચર્ચા કરી શકાય અને સાર્ક દેશો એકમંચ પર આવીને દુનિયા માટે એક ઉદાહરણ સ્થાપિત કરી શકે છે તેમજ પૃથ્વીને સ્વસ્થ બનાવવામાં યોગદાન આપી શકે છે. પ્રધાનમંત્રીએ શ્રેણીબદ્ધ ટ્વીટ કરીને જણાવ્યું હતું કે, વિશ્વની વસતિમાં નોંધપાત્ર પ્રમાણ ધરાવતા દક્ષિણ એશિયાનાં દેશોએ નાગરિકોનાં આરોગ્યની સલામતી જાળવવામાં કોઈ કચાશ ન રાખવી જોઈએ. તેમણે એમ પણ જણાવ્યું હતું કે, સરકાર કોવિડ-19 નોવલ કોરોનાવાયરસ સામે લડવા વિવિધ સ્તરે શક્ય શ્રેષ્ઠ પ્રયાસ કરી રહી છે.
પ્રધાનમંત્રીએ અરુણાચલ પ્રદેશમાં હિમસ્ખલનને કારણે ભારતીય સૈન્યના જવાનોના નિધન અંગે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ અરુણાચલ પ્રદેશમાં હિમસ્ખલનને કારણે ભારતીય સૈન્યના જવાનોના નિધન બદલ ઊંડો શોક અને દુ:ખ વ્યક્ત કર્યું છે. એક ટ્વિટમાં પ્રધાનમંત્રીએ કહ્યું કે, ''અરુણાચલ પ્રદેશમાં હિમસ્ખલનને કારણે ભારતીય સેનાના જવાનોના નિધનથી દુઃખી છું. અમે આપણા રાષ્ટ્ર માટે તેમની અનુકરણીય સેવાને ક્યારેય ભૂલીશું નહીં. શોકગ્રસ્ત પરિવારો પ્રત્યે સંવેદના." 1964
પ્રધાનમંત્રી શ્રીએ વિશ્વ સિંહ દિવસના અવસર પર સિંહ સંરક્ષણવાદીઓના પ્રયાસોની પ્રશંસા કરી

પ્રધાનમંત્રી શ્રી નરેન્દ્ર મોદીએ વિશ્વ સિંહ દિવસ નિમિત્તે સિંહ સંરક્ષણવાદીઓના પ્રયાસોની પ્રશંસા કરી છે. પર્યાવરણ, વન અને આબોહવા પરિવર્તન માટેના કેન્દ્રીય કેબિનેટ મંત્રી શ્રી ભૂપેન્દ્ર યાદવના ટ્વીટના જવાબમાં, પ્રધાનમંત્રીએ ટ્વીટ કર્યું; “#
પેટ્રોલીયમ અને કુદરતી ગેસ ક્ષેત્રમાં વેપારવાણિજ્યમાં સરળતાને પ્રોત્સાહન મળ્યું

સરકારની ‘વેપારવાણિજ્ય સરળ કરવાની’ પહેલને અનુરૂપ પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રિય મંત્રીમંડળે પેટ્રોલીયમ અને કુદરતી ગેસ મંત્રી તથા નાણાં મંત્રીને સચિવોની અધિકારપ્રાપ્ત સમિતિની ભલામણોના આધાર પર આંતરરાષ્ટ્રીય સ્પર્ધાત્મક બોલી (આઈસીબી) પછી હાઇડ્રોકાર્બન સંશોધન અને લાઇસન્સિંગ નીતિ (એચઈએલપી) અંતર્ગત સફળ બિડર્સને બ્લોક/બિડનાં ક્ષેત્રોની મંજૂરી આપવા માટે અધિકાર પ્રદાન કરવાની છૂટ આપી દીધી છે. એચઈએલપી અંતર્ગત બ્લોક એક વર્ષમાં બે વાર આપવામાં આવશે. એટલે અધિકાર સુપરત કરવાથી બ્લોક આપવા વિશે નિર્ણય લેવાની પ્રક્રિયામાં ઝડપ આવશે અને ‘વેપારવાણિજ્ય સરળ કરવાની’ પહેલને પ્રોત્સાહન મળશે. અસર : એનઈએલપી નીતિ અંતર્ગત સચિવોની અધિકાર પ્રાપ્ત સમિતિ બોલી મૂલ્યાંકન માપદંડ (બીઈસી) પર વિચાર કરે છે, જ્યાં જરૂર હોય ત્યાં બિડર્સની સાથે સમજૂતી માટે ચર્ચાવિચારણા કરે છે અને બ્લોક આપવા વિશે સીસીઈએને ભલામણ કરે છે. સીસીઈએ બ્લોક આપવાની મંજૂરી આપે છે. મંત્રાલયમાં ચર્ચાવિચારણા સહિત સમગ્ર પ્રક્રિયા ઘણી લાંબી છે અને તેમાં ઘણો સમય લાગે છે. સરકારની ‘વેપારવાણિજ્ય સરળ કરવાની’ પહેલને અનુરૂપ સામંજસ્ય સ્થાપિત કરવા માટે એ જરૂરી છે કે બ્લોક/બિડનાં ક્ષેત્ર આપવાનાં સમયે સમયગાળામાં ઘટાડો આવશે. નવી હાઈડ્રોકાર્બન સંશોધન અને લાઇસન્સિંગ નીતિ અંતર્ગત સ્પર્ધાત્મક બોલી ચાલુ રહેશે અને દરેક વર્ષમાં બે વખત બ્લોક આપવામાં આવશે. પૃષ્ઠભૂમિ સરકારે વર્ષ 2016માં હાઇડ્રોકાર્બન સંશોધન અને લાઇસન્સિંગ નીતિ (એચઈએલપી)નાં નામથી સંશોધન અને ઉત્પાદન (ઈ એન્ડ પી) માટે એક નવી નીતિગત વ્યવસ્થા શરૂ કરી, જે ભૂતપૂર્વ નીતિગત વ્યવસ્થાથી હટીને આદર્શ વ્યવસ્થા છે. નવી વ્યવસ્થાની મુખ્ય વિશેષતાઓમાં મહેસૂલી સંયુક્ત કરવાની સમજૂતી, સંશોધન માટે સિંગલ લાઇસન્સ, પરંપરાગત અને બિનપરંપરાગત હાઇડ્રોકાર્બન સંસાધનોનું ઉત્પાદન, માર્કેટિંગ અને મૂલ્ય નિર્ધારિત કરવાની સ્વતંત્રતા સામેલ છે. એચઈએલપી અંતર્ગત ખુલ્લા ક્ષેત્રફળ લાઇન્સન્સિંગ નીતિ (ઓએએલપી) મુખ્ય નવી વ્યવસ્થા છે, જેમાં રોકાણકાર પોતાના રસનાં બ્લોકનો બનાવી શકે છે અને સમગ્ર વર્ષ દરમિયાન પોતાનો રસ(
પ્રધાનમંત્રી પ્રજાસત્તાક કોરિયાનાં પ્રથમ મહિલા મળ્યાં

પ્રધાનમંત્રી શ્રી નરેન્દ્ર મોદી આજે પ્રજાસત્તાક કોરિયાનાં પ્રથમ મહિલા આદરણીય શ્રીમતી કિમ જુંગ-સુકને મળ્યાં હતાં. પ્રથમ મહિલા કિમ પ્રધાનમંત્રી મોદીનાં આમંત્રણ પર ભારતની મુલાકાતે આવ્યાં છે. તેઓ ઉત્તરપ્રદેશની રાજ્ય સરકારનાં આમંત્રણ પર દીપોત્સવ કાર્યક્રમનાં મુખ્ય અતિથિ બનશે અને 6 નવેમ્બર, 2018નાં રોજ અયોધ્યામાં મહારાણી સુરીરત્ન (હીઓ હવાંગ-ઓક)નાં નવા સ્મારકનું ભૂમિપૂજન કરશે. અયોધ્યા અને કોરિયા સદીઓ જૂનાં ઐતિહાસિક સંબંધો ધરાવે છે. અયોધ્યાનાં રાજકુમારી સુરીરત્નએ ઇ.સ. 48માં કોરિયાની મુલાકાત લીધી હતી અને કોરિયાનાં રાજા સુરો સાથે તેમનાં લગ્ન થયાં હતાં. પ્રધાનમંત્રી અને પ્રથમ મહિલા કિમ વચ્ચે આજે યોજાયેલી બેઠકમાં ભારત અને કોરિયા વચ્ચેનાં સદીઓ જૂનાં સાંસ્કૃતિક અને ઐતિહાસિક સંબંધો વિશે ચર્ચા થઈ હતી તેમજ બંને દેશનાં લોકો વચ્ચે આદાન-પ્રદાનને પ્રોત્સાહન આપવાનાં વિચારોની આપલે થઈ હતી. આ બેઠકમાં પ્રથમ મહિલા કિમે પ્રધાનમંત્રીને સીઓલ શાંતિ પુરસ્કાર મળવા બદલ અભિનંદન પાઠવ્યાં હતાં. પ્રધાનમંત્રીએ જણાવ્યું હતું કે, આ સન્માન ખરાં અર્થમાં ભારતીય સંસ્કૃતિ, ભારતીય પરંપરા અને તમામ ભારતીયોનું છે. પ્રધાનમંત્રીએ જુલાઈ, 2018માં રાષ્ટ્રપતિ મૂન જે-ઇનની સફળ મુલાકાતને પણ યાદ કરી હતી, જેનાં પગલે ભારત અને પ્રજાસત્તાક કોરિયા વચ્ચે વિશેષ વ્યૂહાત્મક સંબંધને નવી ઊર્જા મળી છે.
પ્રધાનમંત્રીએ સાયના નેહવાલને વિશ્વ બેડમિન્ટન સ્પર્ધામાં રજત પદક જીતવા બદલ શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ વિશ્વ બેન્ડમિન્ટન પ્રતિયોગિતામાં રજત પદક જીતવા બદલ સુશ્રી સાયના નેહવાલને શુભેચ્છા પાઠવી હતી. પ્રધાનમંત્રીએ કહ્યું, ‘‘વિશ્વ બેડમિન્ટન ચેમ્પિયનશિપમાં રજત પદક જીતવું મોટી કુશળતા છે. સુશ્રી સાયના નેહવાલને શુભેચ્છા. તેમની પ્રવિણતા ખરેખર પ્રેરક છે.”
પ્રધાનમંત્રીએ વૈશ્વિક ઑઇલ અને ગેસ ક્ષેત્રના સીઈઓ અને નિષ્ણાતો સાથે સંવાદ કર્યો

પ્રધાનમંત્રી શ્રી નરેન્દ્ર મોદીએ આજે વૈશ્વિક ઑઇલ અને ગેસ ક્ષેત્રના સીઈઓઝ અને નિષ્ણાતો સાથે વીડિયો કૉન્ફરન્સિંગના માધ્યમથી સંવાદ સાધ્યો હતો. છેલ્લા સાત વર્ષોમાં ઑઇલ અને ગેસ ક્ષેત્રે હાથ ધરવામાં આવેલા સુધારાઓ વિશે પ્રધાનમંત્રીએ વિગતે ચર્ચા કરી હતી જેમાં શોધખોળ અને લાયસન્સિંગ નીતિ, ગેસ માર્કેટિંગ, કૉલ બૅડ મિથેન અંગેની નીતિઓ, કોલસાનું વાયુમાં રૂપાંતરણ અને ઈન્ડિયન ગેસ એક્સ્ચેન્જમાં તાજેતરના સુધારાનો સમાવેશ થાય છે. તેમણે ઉમેર્યું હતું કે ભારતને ઑઇલ અને ગેસ ક્ષેત્રે આત્મનિર્ભર બનાવવાનાં લક્ષ્ય સાથે આવા સુધારાઓ ચાલુ જ રહેશે.’ ઑઇલ ક્ષેત્ર વિશે વાત કરતા તેમણે કહ્યું હતું કે ધ્યાન હવે ‘આવક’ પરથી ખસીને ‘ઉત્પાદન’ મહત્તમ કરવા તરફ ગયું છે. ક્રુડ ઑઇલ માટે સંગ્રહની સુવિધાઓ વધારવાની જરૂરિયાત પર પણ તેઓ બોલ્યા હતા. તેમણે વધુમાં દેશમાં ઝડપથી વધતી જતી કુદરતી ગેસની માગ વિશે પણ વાત કરી હતી. તેમણે પાઇપલાઇન, સિટી ગેસ વિતરણ અને એલએનજી રિગેસિફિકેશન ટર્મિનલ્સ સહિત હાલના અને સંભવિત ગેસ ઇન્ફ્રાસ્ટ્રક્ચર વિકાસ વિશે પણ વાત કરી હતી. પ્રધાનમંત્રીએ યાદ અપાવ્યું હતું કે 2016થી, આ મીટિંગ્સમાં પૂરાં પડાયેલાં સૂચનો ઑઇલ અને ગેસ ક્ષેત્ર દ્વારા સામનો કરાયેલ પડકારોને સમજવામાં અપાર ઉપયોગી રહ્યાં છે. તેમણે કહ્યું હતું કે ભારત ખુલ્લાપણા, આશાવાદ અને તકોની ભૂમિ છે અને નવા વિચારો, નવી કલ્પનાઓ અને નવીન ફેરફારોથી છલકાઈ રહ્યું છે. તેમણે ભારતમાં ઑઇલ અને ગેસ ક્ષેત્રની શોધખોળ અને વિકાસમાં ભારત સાથે ભાગીદારી કરવા સીઈઓઝ અને નિષ્ણાતોને આમંત્રણ આપ્યું હતું. આ સંવાદમાં રોસનેફ્ટના ચેરમેન અને સીઈઓ ડૉ. ઈગોર સિકેન, સાઉદી અરામ્કોના પ્રેસિડેન્ટ અને સીઈઓ શ્રી અમિન નાસર, બ્રિટિશ પેટ્રોલિયમના સીઈઓ શ્રી બર્નાર્ડ લૂની, આઇએચએસ માર્કિટના વાઇસ ચેરમેન ડૉ. ડેનિયલ યેર્ગિન, શ્લમબર્જેર લિમિટેડના સીઈઓ શ્રી ઓલિવિયર લિ પુએચ, રિલાયન્સ ઈન્ડસ્ટ્રીઝ લિમિટેડના ચેરમેન અને મેનેજિંગ ડિરેક્ટર શ્રી મુકેશ અંબાણી, વેદાંતા લિમિટેડના ચેરમેન શ્રી અનિલ અગરવાલ સહિત વિશ્વભરના ઉદ્યોગ અગ્રણીઓ અને અન્યો ઉપસ્થિત રહ્યા હતા. તેમણે ઊર્જાની પહોંચ, ઊર્જાને પરવડે એવી બનાવવા અને ઊર્જાની સલામતી પ્રતિ સરકારની તાજેતરની સિદ્ધિઓની પ્રશંસા કરી હતી. તેમણે ભારતમાં દૂરંદેશી અને મહત્વકાંક્ષી લક્ષ્યો દ્વારા વધુ સ્વચ્છ ઊર્જા તરફની સંક્રાંતિ માટે પ્રધાનમંત્રીના નેતૃત્વની પ્રશંસા કરી હતી. તેમણે કહ્યું કે ભારત સ્વચ્છ ઊર્જા ટેકનોલોજીના નવા સ્વરૂપોને ઝડપથી અપનાવી રહ્યું છે અને વૈશ્વિક ઊર્જા પુરવઠા સાંકળને ઘડવામાં મહત્વની ભૂમિકા અદા કરી શકે છે. તેમણે ટકાઉ અને સમાન ઊર્જા સંક્રાંતિ સુનિશ્ચિત કરવા વિશે વાતો કરી હતી અને સ્વચ્છ વૃદ્ધિ અને ટકાઉપણાને વધુ ઉત્તેજન વિશે એમના સૂચનો અને અભિપ્રાયો પણ આપ્યા હતા.
પ્રધાનમંત્રી નરેન્દ્ર મોદી અને મોરેશિયસના પ્રધાનમંત્રી પ્રવિંદ જુગનાથે સંયુક્ત રીતે મોરેશિયસમાં સામાજિક આવાસ એકમ પરિયોજનાનું ઉદ્ઘાટન કર્યું અને વર્ચ્યુઅલ માધ્યમથી મોરેશિયસમાં નાગરિક સેવા કોલેજ તેમજ 8 MW સોલર PV ફાર્મ પરિયોજનાનો શિલાન્યાસ કર્યો

પ્રધાનમંત્રી શ્રી નરેન્દ્ર મોદી અને મોરેશિયસના પ્રધાનમંત્રી શ્રી પ્રવિંદકુમાર જુગનાથે આજે સંયુક્ત રીતે મોરેશિયસમાં સામાજિક આવાસ એકમ પરિયોજનાનું ઉદ્ઘાટન કર્યું હતું. આ પરિયોજના ભારત અને મોરેશિયસ વચ્ચે વાઇબ્રન્ટ વિકાસ ભાગીદારીના ભાગરૂપે અમલમાં મૂકવામાં આવી છે. આ પ્રસંગે, બંને દેશોના પ્રધાનમંત્રીએ મોરેશિયસમાં ભારતના વિકાસ સહકારના ભાગરૂપે નિર્માણ કરવામાં આવનારી અદ્યતન નાગરિક સેવા કોલેજ અને 8
અપરાધિક બાબતોમાં પારસ્પરિક કાનૂની સહયોગ માટે બિસ્મટેક સમજૂતી પર હસ્તાક્ષર અને સમજૂતીના સમર્થનને મંજૂરી

પ્રધાનમંત્રી શ્રી નરેન્દ્ર મોદીની અધ્યક્ષતામાં આજે થયેલી કેન્દ્રીય મંત્રી મંડળની બેઠકમાં અપરાધિક બાબતોમાં પારસ્પરિક કાનૂની સહાયતા માટે બંગાળની ખાડીમાં બહુક્ષેત્રીય તકનીકી તથા આર્થિક સહયોગ (બિમ્સટેક) સમજૂતી પર હસ્તાક્ષર અને સમજૂતીના સમર્થનને મંજૂરી આપી દીધી છે. સમજૂતીના અનુચ્છેદ 15 અનુસાર ગૃહ મંત્રાલયને ઓથોરીટી બનાવવામાં આવી છે. બિમ્સટેકમાં સાત દેશ – બાંગ્લાદેશ, ભૂતાન, ભારત, મ્યાનમાર, નેપાળ, શ્રીલંકા તથા થાઈલેન્ડ છે. અપરાધિક બાબતોમાં પારસ્પરિક સહયોગ માટે ક્ષેત્રીય વ્યવસ્થા દ્વારા અપરાધિક ગતિવિધિઓના નિયંત્રણમાં જરૂરી સહયોગ મળશે. સમજૂતીનો ઉદ્દેશ્ય આતંકવાદથી સંબધિત અપરાધ, પારદેશીય સંગઠિત અપરાધ, માદક પદાર્થોની તસ્કરી, મની લોન્ડરીંગ તથા સાઈબર અપરાધ સહિત બધા અપરોધોની શોધ તથા કેસ ચલાવવામાં સભ્ય દેશોની સહાયતા માટે પારસ્પરિક સહયોગને પ્રોત્સાહન આપવાનો છે. ભારત તરફથી સમજૂતી પર હસ્તાક્ષર અને સમજૂતીના સમર્થન બાદ સમર્થનના કાગળો બિમ્સટેકના મહાસચિવને સોંપવામાં આવશે અને આખરી દસ્તાવેજો જમા કરાવ્યા પછી 30માં દિવસે સમજૂતી લાગુ પડી જશે.